José Sebastião Neto

** José Sebastião de Almeida Neto ** (født 20. januar 1841 i Lagos i Portugal, død 7. desember 1920 i Villarino ved Sevilla i Spania) var en av den katolske kirkes kardinaler. Han var biskop av *Angola og Kongo*, og deretter patriark av Lisboa 1883&ndash;1907.

## Liv og virke
### Bakgrunn
José Sebastião de Almeida Neto ble født som sønn av Raimundo José Neto, vetran fra halvøyskrigen, og hans hustru Lucy Catherine de Almeida. Han blle utdannet ved seminaret i Faro, ble sub-diakon den 20. september 1862 og diakon 21. mai 1864.

### Prest
Han ble presteviet den 1. april 1865. Neto trådte inn i de uskodde fransiskanerminoritters orden den 15. august 1875, fikk ordensnavnet *Josef av Det hellige hjerte*, og fortsatte å virke i sognekirken i St. Sebastian til 1879.

### Biskop, patriark
Han ble nominert til biskop av  *Angola e Congo* av Luís I av Portugal den 30. juli 1879, og paven approberte dette den 22. september samme år. Men han ble ikke bispeviet før den 18. april året etter, i kirken St. Julian, av erkebiskop Gaetano Aloisi Masella som var apostolisk nuntius til Portugal. Aires Ornelas e Vasconcelos, erkebiskop av Goa, og Jose Lino de Oliveira, emeritert biskop av Angola. ved medkonsekrerende.

Han ble nominert av kongen av Portugal til patriarkatet Lisboa den 12. juli 1883, og approbasjonen fulgte den 9. august.

### Kardinal
Tradisjonelt er patriarken av Lisboa kardinal, og pave Leo XIII kreerte ham til dette i konsistoriet den 24. mars 1884, med *[[Santi XII Apostoli]]* som tittelkirke. Som patriark av Lisboa forrettet kardinal José Sebastião Neto over prins Don Carlos' bryllup med Amélie av Orléans, i St. Dominikus-kirken i Lisboa den 22. mai 1886.

Han deltok ved konklavet 1903 som valgte pave Pius X, og senere, etter sin avgang som patriark, ved konklavet 1914 som valgte pave Benedikt XV.

I 1907 trakk kardinalen seg tilbake fra sitt embede som erkebiskop sluttet han seg til et konvent i den fransiskanerordenen han tilhørte. På grunn av den religiøse forfølgelse som fulgte etter opprettelsen av den første republikk flyktet han i oktober 1910 i eksil til Spania, og per 30. mai 1913 residerte han i konventet i Villarino av Ramellosa.

Den 4. september 1913 viet han på slottet i Sigmaringen den landsforviste kong Manuel II av Portugal, som han hadde døpt, gitt den første hellige kommunion og konfirmert, til hans kusine Augusta Victoria av Hohenzollern.

I september 1914, under det pavevalg som skulle velge Pius X' etterfølger, ble kardinal Jose Neto uten egen vitende og vilje dratt inn i et pek mot en journalist fra avisen *O Mundo.* Medarbeidere av den portugisiske minister (senere president) Bernardino Machado lot, innen ørevidde fra avisens journalist, som om de mottok et telegram fra Roma som proklamerte at kardinal Neto var blitt valgt til pave. De fulgte opp med fingerte lykkønskningssamtaler på telefon. De regnet ikke med at journalisten fortsatt ville være i stand å melde dette til sin redaktør før *deadline*, og den 2. september proklamerte *O Mundo*s forside valget av den portugisiske pave.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1816
* Pave Pius IX (1792-1878) *1829
* Kardinal Alessandro Franchi (1819-1878) *1856
* Erkebiskop Gaetano Aloisi Masella (1826-1902) *1877
* Kardinal José Sebastião (d’Almeida) Neto, O.F.M. Disc. (1841-1920) *1880

## Referanser


## Litteratur
*André Chapeau, O.S.B. og Charles N. Bransom: *Franciscan bishops.* I: *Franciscan Studies*, XLVII (1987), 342.

## Eksterne lenker
* Biografi på The Cardinals of the Holy Roman Church